Exqrch/javanese-Komodo-pixelgpt huggingface dataset:
Wiwit taun 1951 Nh
Dini sampun miwiti nyerat, lan ing taun 1953 cariyos cekakipun sampun dipunamot wonten ing kalawarti Kisah, Mimbar Indonesia lan kalawarti Siasat
Sawetawis pakurmatan sampun naté dipuntampi, ing antawisipun minangka pamenang Lomba Penulisan Naskah Skenario kanggé Sandhiwara Radhio sa Jawa Tengah (1955), bebungah pertama Lomba Penulisan Carios Cekak ing basa Prancis (1988), bebungah seni saking Kementerian P&K kanggé babagan Sastra (1989), Piagam Penghargaan Upapradhana (1991) lan pakurmatan saking pamaréntah Thailand wujud SEA Write Award ing babagan sastra.
Kho Ping Hoo Asmaraman Sukowati Kho Ping Hoo (ugi dipun éja Kho Ping Ho) punika satunggiling penulis cariyos silat (carita silat) ingkang populer sanget ing Indonésia
Peranakan Tionghoa punika lair ing Sragen, tanggal 17 Agustus 1926
Piyambakipun séda tanggal 22 Juli 1994 amargi serangan jantung
Salami 30 taun piyambakipun sampun nyerat paling boten 120 karya
Bilih saben jilid dipunwaos 25 jalmi, kinten-kinten saben edisinipun dipunwaos déning 1,6 yuta jalmi
Sanajan nyerat cariyos-cariyos silat Tionghoa, piyambakipun boten saged maos lan nyerat ing basa Mandarin
Kho Ping Hoo kathah pikantuk inspirasi saking filem-filem silat Hong Kong lan Taiwan
Kontribusinipun kanggé sastra Indonésia khususipun Melayu Tionghoa boten saged dipunlalèkaken
Amargi boten saged basa Mandarin, kathah fakta historis lan géografis Tiongkok wonten salebeting cariyos boten rujuk kaliyan kanyatan ingkang saleresipun
Nanging bab punika boten dados alangan kanggé para sutrisna ingkang maos novèl Kho Ping Hoo, ingkang sabagéan ageng inggih dèrèng naté tindak dhateng dharatan Tiongkok ugi.
Sanèsipun karya-karya ingkang kasebat ing ngandhap punika, taksih kathah karya-karya Asmaraman S
Kho Ping Hoo ingkang wujud karangan-karangan "lepas" (satunggal judhul/kisah tamat), ingkang gadhah latar wingking Tionghoa utawi Jawi
Malah wonten serial Pecut Sakti Bajrakirana lan serial Badai Laut Selatan ingkang alatar mangsa Mataram Islam lan jaman Airlangga
Sawetawis sinétron ingkang dipuntayangaken televisi Indonésia ugi gadhah kamiripan cariyos kaliyan novèl Kho Ping Hoo
Ing antawisipun sinétron serial Anglingdarma ingkang mirib kaliyan isi cariyos Bu Kek Siansu lan sinétron serial Misteri Gunung Merapi ingkang mirib kaliyan Alap-alap Laut Kidul (Lindu Aji), lan Bagus Sajiwo
Kamangka wonten ing cariyos aslinipun, Misteri Gunung Merapi langkung gadhah nuansa tlatah Sumatra lan Gunung Sorik Marapi-nipun
Boten mangertos bilih bab punika minangka kaleresan kémawon..
Chairil Anwar Chairil Anwar (Medan, 26 Juli 1922 — Jakarta, 28 April 1949), utawa dikenal uga aran "Si Binatang Jalang" (ing karyané kang irah-irahan Aku ), punika satunggiling penyair kondhang Indonésia
Sesarengan kaliyan Asrul Sani lan Rivai Apin, piyambakipun dipunnobataken déning H.B
Jassin minangka pelopor Angkatan '45 lan puisi modhèren Indonésia
Chairil Anwar séda ing yuswa timur amargi gerah
Piyambakipun dipunmakamaken wonten ing Taman Pemakaman Umum Karet Bivak, Jakarta
Makamipun tansah dipunziarahi déning para pengagumipun
Dinten sédanipun ugi dipunpèngeti minangka Dinten Chairil Anwar
Terjemahan dhumateng basa manca
Karya-karya Chairil ugi kathah ingkang dipunterjemahaken dhumateng basa manca, ing antawisipun basa Inggris, Jerman lan Spanyol
Terjemahan karya-karya Chairil Anwar antawisipun:
Hamka HAMKA, cekakan saking Haji Abdul Malik Karim Amrullah, (Maninjau, Sumatera Barat, 16 Fèbruari 1908 - Jakarta, 24 Juli 1981), punika satunggiling sastrawan, ulama lan aktivis pulitik ingkang pinunjul ing Indonésia
Naté mimpin kalawarti Pedoman Masarakat, Gema Islam, Panji Masarakat, lan ngantos dumugi akir hayatipun ngasta kalungguhan minangka Ketua Majelis Ulama Indonesia
Karya-karya peraih gelar dhoktor kehormatan saking Universitas Al-Azhar (Mesir) punika antawisipun: Daftar pustaka.
Motinggo Busye Motinggo Busye, ( Kupangkota, Lampung, 21 November 1937 - Jakarta, 18 Juni 1999 ) punika satunggiling sastrawan pinunjul ing Indonesia
Panjenenganipun nyerat novèl, nyutradarai filem, lan nglukis
Tamat saking SMA ing Bukittinggi, nglajengaken kuliah wonten ing Fakultas Hukum Universitas Gadjah Mada (boten tamat)
Naté dados redaktur kepala Penerbitan Nusantara (1961-1964) lan Ketua II Koperasi Seniman Indonesia
Dramanipun, Malam Jahanam (1958), mimpangaken bebungah pertama Sayembara Penulisan Drama Departemen P & K 1958), lan cariyos cekakipun, Nasehat buat Anakku, pikantuk bebungah majalah Sastra taun 1962
Karyanipun ingkang kondhang antawisipun:
Rendra Willibrordus Surendra Broto Rendra #ALIH), punika satunggiling penyair kondhang ingkang asring dipunjuluki minangka "Burung Merak"
Piyambakipun dipuntepang dados tiyang ingkang melopori drama kontemplasi ing Indonésia
Bapakipun inggih punika guru basa Indonésia lan basa Jawa Kuno lan ibunipun penari ing Kraton Yogya
Piyambakipun ngadegaken Bengkel Teater ing Yogyakarta taun 1967 lan ugi Bengkel Teater Rendra ing Dhépok
Wiwit jaman kuliah piyambakipun sampun aktif nyerat cariyos cekak lan esai wonten ing majalah
Ing antaranipun taun 1990 ngantos 1992, piyambakipun nyerat 10 sajak wonten antaloginipun Orang-orang Rangkasbitung.
Navis Haji Ali Akbar Navis ( Kampung Jawa, Padang Panjang, 17 November 1924 - Padang 22 Maret 2003 ), punika satunggiling sastrawan lan budayawan pinumjul ing Indonesia ingkang langkung dipunkenal kanthi asma A.A
Piyambakipun ndadosaken nulis punika minangka piranti wonten ing lebeting gesang
Salah satunggiling novèl ingkang kondhang inggih punika "Robohnya Surau Kami"
Taun 1992 piyambakipun nampi penghargaan internasional "South East Asia Write Award.
Nasjah Djamin Nasjah Djamin, (Perbaungan, Sumatera Utara, 24 Dhésèmber 1924 - Yogyakarta, 4 September 1997), punika satunggiling sastrawan Indonesia ingkang pinunjul
Naté nampi Anugerah Seni Pamaréntah RI ing taun 1970
Sadèrèngipun dados redaktur Budaya an nyambut damel wonten ing Pérangan Kesenian Departemen P & K ing Yogyakarta
Ndèrèk ngadegaken Angkatan Seni Rupa ing Medan (1945) lan Gabungan Pelukis Indonesia ing Jakarta (1948)
Sutan Takdir Alisyahbana Sutan Takdir Alisjahbana (STA), (Natal, Sumatera Utara, 11 Fèbruari 1908 - Jakarta, 17 Juli 1994), punika satunggiling sastrawan Indonésia
Tamat saking HKS ing Bandung (1928), angraih titel Mr
saking Sekolah Tinggi ing Jakarta (1942), lan nampi gelar Dr
Honoris Causa saking UI (1979) lan Universiti Sains, Penang, Malaysia (1987)
Naté dados redaktur "Panji Pustaka" lan Balai Pustaka (1930-1933), salajengipun ngadegaken lan mimpin kalawarti "Pujangga Baru" (1933-1942 lan 1948-1953), "Pembina Basa Indonésia" (1947-1952), lan "Konfrontasi" (1954-1962)
Tahun 1970 STA nampi Satyalencana Kebudayaan saking Pamaréntah RI.
Mochtar Lubis Mochtar Lubis, lair ing Padang, Sumatra Kulon, 7 Maret 1922, satunggiling sastrawan Indonésia mantan wartawan ingkang ndèrèk ngadegaken LKBN Antara
Naté mimpin Harian Indonesia Raya wiwit taun 1951 ngatos koran kala wau dipunlarang terbit ing taun 1974
Amargi seratan-seratanipun ing koran kasebat, piyambakipun lajeng dipunkunjara salami sedasa taun (1956-66) déning Pamaréntah Orde Lama
Wiwit taun 1966, piyambakipun mimpin kalawarti sastra Horison
Mochtar Lubis minangka Ketua Yayasan Indonesia naté nampi Penghargaan Magsaysay saking Pamaréntah Filipina (1958), Pena Emas saking World Federation of Editor and Publisher (1967), lan Bebungah Sastra Chairil Anwar (1992) saking Dewan Kesenian Jakarta
Piyambakipun naté dados Présidhèn Press Foundation of Asia, anggota Dewan Pimpinan International Association for Cultural Freedom (organisasi CIA), lan anggota Fédération Mondial pour le Études sur le Futur.
Sapardi Djoko Damono Sapardi Djoko Damono (#ALIH), punika satunggiling pujangga Indonésia ingkang pinunjul
Wonten ing taun 1986 piyambakipun pikantuk penghargaan SEA Write Award
Piyambakipun naté ngasta wonten ing babagan sastra ing Universitas Indonésia
Masa anèmipun dipuntelasaken ing Surakarta (lulus SMP Negri 2 Surakarta taun 1955 lan SMA Negri 2 Surakarta taun 1958)
Ing masa punika panjenenganipun sampun nyerat sapérangan karya ingkang dipunkintun dhumateng kalawarti-kalawarti
Karemenanipun nyerat punika ngrembaka nalika piyambakipun saweg kuliah ing babagan Basa Inggris ing Univèrsitas Gadjah Mada, Yogyakarta
Wiwit taun 1974 piyambakipun ngasta ing Fakultas Sastra (sapunika Fakultas Èlmu Budaya) Univèrsitas Indonésia, nanging sapunika sampun pensiun
Piyambakipun naté dados dekan ing mrika lan ugi dados guru besar
Ing masa kasebat piyambakipun ugi dados rédhaktur kalawarti "Horison", "Basis", lan "Kalam"
Sapardi Djoko Damono kathah nampi bebungah
Nalika taun 1986 SDD pikantuk anugerah SEA Write Award
Panjenenganipun ugi panampi bebungah Achmad Bakrie nalika taun 2003
Panjenenganipun punika salah satunggiling pangadeg Yayasan Lontar
Sajak-sajak SDD, makaten panjenenganipun asring dipunjuluki, sampun dipunpertal dhumateng manéka basa
Dumugi sapunika sampun wonten wolung kempalan puisinipun ingkang dipunterbitaken
Panjenenganipun boten namung nyerat puisi, nanging ugi mertalaken manéka karya asing, nyerat esei, sarta nyerat sapérangan kolom/artikel ing layang kabar, kalebet kolom bal-balan
Sapérangan puisinipun populèr sanget lan kathah tiyang ingkang nepangi, kados déné "Aku Ingin" (asring dipunserataken bait sepindhahipun ing undhangan mantèn), "Hujan Bulan Juni", "Pada Suatu Hari Nanti", "Akulah si Telaga", lan "Berjalan ke Barat di Waktu Pagi Hari"
Kapopulèran puisi-puisi punika sapérangan dipunsebabaken musikalisasi dhumateng puisi-puisi wau
Ingkang misuwur mliginipun inggih punika déning Reda Gaudiamo lan Tatyana (kagabung salabetipun duet "Dua Ibu")
Ananda Sukarlan ing taun 2007 ugi nglampahi interpretasi dhumateng sapérangan karya SDD
Ing ngandhap punika karya-karya SDD (wujud kempalan puisi), sarta sapérangan esei
Musikalisasi puisi karya SDD dipunwiwiti ing taun 1987 nalika sapérangan mahasiswanipun mbiyantu program Pusat Basa, damel musikalisasi puisi karya sapérangan panyair Indonésia, salebetipun upados ngaprésiasiaken sastra dhumateng murid SLTA
Ing wekdal punika karipta musikalisasi "Aku Ingin" déning Ags
Arya Dipayana lan "Hujan Bulan Juni" déning H
Sapérangan taun salajengipun miyos album "Hujan Bulan Juni" (1990) ingkang sadaya wujud musikalisasi saking sajak-sajak Sapardi Djoko Damono
Duet Reda lan Ari Malibu wujud salah satunggil saking sapérangan penyanyi sanès, kekalihipun punika mahasiswa Fakultas Sastra Univèrsitas Indonésia.
Sapérangan taun salajengipun nyusul album "Hujan Dalam Komposisi" (1996) saking komunitas ingkang sami
Album "Gadis Kecil" (2006) dipunprakarsani déning duet Dua Ibu, ingkang kapérang saking Reda Gaudiamo lan Tatyana
Album "Becoming Dew" (2007) saking duet Reda lan Ari Malibu Ananda Sukarlan ing Warsa Énggal 2008 ugi ngawontenaken konsèr kantata "Ars Amatoria" ingkang isinipun dhedhasar interpretasinipun dhumateng puisi-puisi SDD
Sitor Situmorang Sitor Situmorang (lair 24 Oktober 1924 ing Harianboho, Samosir, Sumatera Utara) kathi asma Raja Usu, punika satunggiling wartawan, sastrawan, lan penyair Indonésia
Ramanipun inggih punika Ompu Babiat Situmorang ingkang naté berjuang nglawan bala kolonial Walandi sesarengan kaliyan Sisingamangaraja XII
Tahun 2006 Sitor minangka tokoh Indonésia ingkang kapilih pikantuk S.E.A
Sitor mlebet sekolah HIS wonten ing Balige lan Sibolga, MULO ing Tarutung, salajengipun mlebet AMS wonten ing Jakarta
Naté lelana dhateng Amsterdam lan Paris (1950-1952)
Taun 1956-1957 Sitor memetri ngèlmu sinematografi ing Universitas California
Saksampunipun medal saking tahanan pulitik, Sitor manggèn wonten ing Leiden (1982-1990) lajeng Islamabad (1991)
Kariripun dipunwiwiti minangka wartawan harian Suara Nasional (Tarutung, 1945), Waspada (Medan,1947), Berita Indonésia, lan Warta Dunia (Jakarta, 1957)
Sitor naté dados dhosèn Akademi Teater Nasional Indonésia (Jakarta), anggota MPRS saking kalangan seniman, Ketua Lembaga Kebudayaan Nasional (1959-65), lajeng dipuntahan déning papréntahan Orde Baru
Karya Sitor ing antawisipun wujud
Nur Sutan Iskandar Nur Sutan Iskandar, (Sungai Batang, Sumatra Kulon 3 November 1893 - Jakarta 28 November 1975) punika satunggiling sastrawan Angkatan Balai Pustaka
Nur Sutan Iskandar gadhah asma asli Muhammad Nur
Kadosdéné priya Minangkabau sanèsipun, Muhammad Nur pikantuk gelar nalika daup palakrama
Gelar Sutan Iskandar ingkang dipuntampi lajeng dipungandhèngaken kemawon kaliyan asma asli, lan salajengipun Muhammad Nur tumunten langkung misuwur minangka Nur Sutan Iskandar ngantos sapriki
Saksampunipun tamat saking Sekolah Rakyat ing taun 1909, Nur Sutan Iskandar nyambut damel dados guru bantu
Taun 1919 piyambakipun "ijrah" dhateng Jakarta, lan nyambut damel wonten ing Balai Pustaka
Wiwitanipun dados "korektor" naskah karangan ngantos sampai pungkasanipun dados Pemimpin Redaksi Balai Pustaka (1925-1942)
Salajengipun, Nur Sutan iskandar dipunangkat dados Kepala Pengarang Balai Pustaka, ingkang dipunasta taun 1942 dumugi taun 1945
Nur Sutan Iskandar kauingan minangka sastrawan ingkang paling produktif ing angkatanipun
Séjénipun ngarang karya asli piyambakipun ugi nyadur lan nerjemahaken buku-buku karya pengarang asing kados Alexandre Dumas, H
Putu Wijaya Putu Wijaya, (nama asli I Gusti Ngurah Putu Wijaya), punika satunggiling sastrawan sarwa saged
Putu Wijaya lair ing Puri Anom, Tabanan, Bali tanggal 11 April 1944
Piyambakipun minangka putra ragil saking gansal sadhèrèk tunggal bapa, lan saking tigang sadhèrèk tunggal ibu
Putu manggèn wonten ing kompleks griya ageng ingkang dipunpanggèni déning watawis 200 jalmi, inggih punika para sadhèrèk caket lan tebih, lan gadhah karemenan maos buku
Bapakipun, I Gusti Ngurah Raka, satunggiling pensiunan punggawa ingkang keras mendidik putra-putranipun
SKawitipun, pun Bapa gadhah gegadhangan supados Putu dados dhokter
Nanging, Putu kirang mumpuni ing ngèlmu pasti
Piyambakipun langkung "akrab" kaliyan sajarah, basa, lan ngèlmu bumi
Putu Wijaya sampun nyerat watawis 30 novèl, 40 naskah drama, kinten-kinten sèwu carkak, atusan esei, artikel lepas, lan kritik drama
Piyambakipun ugi sampun nyerat skenario filem lan sinétron
Minangka satunggiling dramawan, piyambakipun mimpin Teater Mandiri wiwit taun 1971, lan sampun mentasaken puluhan lakon saking Indonésia lan manca nagari
Puluhan penghargaan sampun dipunrengkuh saking karya sastra lan skenario sinetronipun
Carios Cekak karangan Putu asring ngisi kolom wonten ing Harian Kompas lan Sinar Harapan
Novèl-novèl karyanipun ugi asring muncul ing majalah Kartini, Femina, lan Horison
Minangka penulis skenario, piyambakipun sampun kaping kalih nampi Piala Citra ing Festival Film Indonésia (FFI), kanggé Perawan Désa (1980), lan Kembang Kertas (1985)
Minangka penulis fiksi sampun kathah buku ingkang dipunkasilaken
Ing antawisipun, ingkang kawentar inggih punika "Bila Malam Bertambah Malam", "Telegram", "Pabrik", "Keok", "Tiba-Tiba Malam", "Sobat", lan "Nyali"
Karya ingkang wujud carkak dipunkempalaken wonten kempalan carkak: Karya Novelet: Karya esai
Karya esainipun dipunkempalaken wonten ing esai: Beban, Kentut, Samar, Pembabatan, Klise, Tradisi Baru, Terror Mental, dan Bertolak dari yang Ada.
Asrul Sani Asrul Sani (Rao, Sumatra Barat, 10 Juni 1926 - Jakarta, 11 Januari 2004), punika satunggiling sastrawan lan sutradara filem asal Indonésia
Ngrampungaken studi wonten ing Fakultas Kedhokteran Hewan Universitas Indonésia (1955)
Naté ndèrèk seminar internasional bab kabudayan ing Universitas Harvard (1954), memetri kawruh bab dramaturgi lan sinematografi wonten ing Universitas California Selatan, Los Angeles, Amérikah Sarékat (1956), lajeng ambiyantu Sticusa di Amsterdam (1957-1958)
Sesarengan kaliyan Chairil Anwar lan Rivai Apin, piyambakipun ngadegaken "Gelanggang Seniman" (1946) lan kanthi sesarengan ugi dados redaktur "Gelanggang" wonten kalawarti "Siasat"
Séjénipun punika, Asrul ugi naté dados redaktur kalawarti "Pujangga Baru", "Gema Suasana" (nunten dados "Gema"), "Gelanggang (1966-1967), lan pungkasanipun dados pemimpin umum "Citra Film" (1981-1982)
Asrul naté dados Direktur Akademi Teater Nasional Indonésia, Ketua Lembaga Seniman Budayawan Muslimin Indonésia (Lesbumi), anggota Badan Sensor Film, Ketua Dewan Kesenian Jakarta, anggota Dewan Film Indonésia, lan anggota Akademi Jakarta (salami gesang)
Tahun 2000 Asrul nampi penghargaan Bintang Mahaputra saking Pamaréntah RI.
Toto Sudarto Bachtiar Toto Sudarto Bachtiar, (Cirebon, Jawa Barat, 12 Oktober 1929 - Cisaga, Banjar, Jawa Barat, 9 Oktober 2007) punika satunggiling penyair Indonesia ingkang seangkatan kaliyan W.S
Penyair angkatan 1950-1960-an punika dipunkenal déning masarakat amargi puisi, ing antawisipun: Pahlawan Tak Dikenal, Gadis Peminta-minta, Kutha krajan Senja, Kemerdekaan, Ode I, Ode II, lan Tentang Kemerdekaan.
Singgih Hadi Mintardja Singgih Hadi Mintardja (Yogyakarta, 26 Januari 1933 – Yogyakarta, 18 Januari 1999), punika satunggiling pionir pengarang cariyos silat saking Yogyakarta
Mintardja langkung kathah nyerat cariyos bersambung serial silat kanthi setting Kraton Mataram jaman Sultan Agung wonten ing sawatawis "ariwarta"
Kanthi sangu kawruh sajarah, dipuntambah Kitab Babat Tanah Jawi (ingkang dipunserat mawi aksara Jawi), lajeng nglairaken cariyos Nagasasra Sabuk Inten
Dongèng kanthi latar wingking Kraton Demak punika nglairaken tokoh Mahesa Jenar
Amargi cariyos Nagasasra ingkang 28 jilid punika dados misuwur lan dipungandrungi déning para pamaos, kathah tiyang ingkang lepat panampi lan nginten yèn tokoh Mahesa Jenar punika leres-leres maujud wonten sajarah Demak
Malahan, tim bal-balan asal Semarang lajeng dipunnamèkaken Tim Mahesa Jenar
Mbokmanawi kanthi nama punika kiprah tim wau saged hébat kados déné Mahesa Jenar kanthi aji-aji "Sasra Birawa"-nipun ingkang ngédap-édapi
SH Mintardja sampun nyerat langkung saking 400-an buku
Carios sèri ingkang paling panjang inggih punika Api di Bukit Menoreh ingkang ngantos 396 buku
Ing ngandhap punika pratélan sawatawis karya piyambakipun ingkang kondhang:
Robohnya Surau Kami Robohnya Surau kami punika satunggiling kempalan cariyos cekak,ingkang dipunanggit déning Ali Akbar Navis, sastrawan klairan Padang Panjang, Sumatra Kulon
Minangka sastrawan Indonesia ingkang "enerjik", A.A
Navis nyerat sadaya "genre" karya sastra kados ta puisi, cariyos cekak, novèl, drama lan esei
Kathah cariyos ingkang dipunanggit déning penulis punika ingkang gadhah latar wingking Minangkabau, tanah kelairanipun piyambak, kalebet ugi kempalan cariyos cekak Robohnya Surau Kami punika
Buku punika wujud kempalan sedasa cariyos cekak, inggih punika: "Robohnya Surau kami", "Anak Kebanggaan", "Nasihat-nasihat", "Topi Helm", "Datangnya dan Perginya", Pada Pembotakan Terakhir", "Angin Dari Gunung", "Menanti Kelahiran", "Penolong", lan "Dari Masa Ke Masa"
Wonten ing cariyos "Robohnya Surau Kami", pun Ajo Sidi ingkang remen "ndobos", nyarios dhumatenng satunggiling kakèk ingkang sregeb ngibadah
Gerhana (novel) Gerhana, punika satunggiling novèl,ingkang dipunanggit déning Ali Akbar Navis, sastrawan kelairan Padang Panjang, Sumatra Barat
Minangka sastrawan Indonesia ingkang enerjik, A.A
Navis nyerat sadaya genre karya sastra kados ta puisi, cariyos cekak, novèl, drama lan esei
Kathah cariyos ingkang dipunanggit déning penulis punika ingkang gadhah latar wingking Minangkabau, tanah kelairanipun piyambak, kalebet ugi Novèl Gerhana punika
Kisahipun Ana, Kartini, Ben Virga lan mahasiswa sanèsipun wonten ing kitha Padang.
Armijn Pane Armijn Pane, (18 Agustus 1908, Muara Sipongi, Tapanuli Selatan, Sumatera Utara - 16 Fèbruari 1970, Jakarta), punika satunggiling penulis ingkang kondhang mliginipun wonten ing kalawarti majalah Pujangga Baru
Sesarengan kaliyan Sutan Takdir Alisjahbana lan Amir Hamzah, Armijn Pane saged mgempalaken para penulis lan pendukung sanèsipun saking sadaya penjuru Hindia Walanda kanggé miwiti satunggaling "perobahan" modernisme sastra
Sanèsipun nyerat puisi lan novèl, Armijn Pane ugi nyerat kritik sastra
Serat-seratanipun ingkang kapacak ing kalawarti Pujangga Baru, mliginipun ing edisi-edisi wiwitan nedahaken wawasan ingkang wiyar
Tinimbang kontributor sanèsipun ing wekdal punika, kados ta Sutan Takdir Alisjahbana lan sadhèrèk jaleripun, Sanusi Pane, kasagedan nimbang langkung adil lan boten patos kénging prabawa suasana perobahan nasionalisme mliginipun wonten ing periode pungkasan Pujangga Baru ingkang politis lan dikotomis
Salah satunggal karya sastranipun ingkang paling kondhang inggih punika novèl Belenggu.
Gadis Tangsi Gadis Tangsi, punika novèl nomer satunggal saking trilogi "Gadis Tangsi", ingkang dipunanggit déning Suparto Brata, sastrawan klairan Surabaya
Ingkang wiwitan dipunterbitaken ing basa Indonésia déning Penerbit Buku Kompas, Fèbruari 2004 P.T
Kompas Media Nusantara Jakarta
Naskah punika kacatehet wonten "Katalog Dalam Terbitan" (KDT) kanthi nomer ISBN 979-709-119-8
Novèl punika nyariosaken kawontenan kulawarga prajurit KNIL Jawi, nalika jaman kolonial Walandi
Teyi, satunggiling remaja putri ingkang nyobi ngraman dhumateng pranata gesang wonten ing tangsi dalah budaya utawi "aji-aji"nipun, inggih punika budaya ingkang longgar salebeting ngayahi gesang, kalebet ugi prakawis sèksual.
Kerajaan Raminem Karajan Raminem, punika novèl nomer kalih saking trilogi "Gadis Tangsi", ingkang dipunanggit déning Suparto Brata, sastrawan klairan Surabaya
Ingkang wiwitan dipunterbitaken ing basa Indonésia déning Penerbit Buku Kompas, Januari 2006 P.T
Naskah punika kacatehet wonten "Katalog Dalam Terbitan" (KDT) kanthi nomer ISBN 979-709-238-0
Novèl punika nyariosaken "suka-duka" Raminem lan Teyi, sasampunipun dipuntilar déning kepala kulawarga ingkang séda minangka saradhadhu KNIL
Sètting kadadosan inggih punika wekdal mlebetipun bala Jepang wonten ing Indonésia
Dipun gambaraken ugi pranata, guyonan, pergaulan seks lan bab sanèsipun ing salebeting komunitas kulawarga Jawi kelas andhap ingkang gesang wonten tangsi-tangsi, wekdal ngadhepi mangsa pancaroba saking pamaréntah Walandi dhumateng pamaréntah pendhudhukan Jepang.
Mahligai Di Ufuk Timur Mahligai di Ufuk Timur punika novèl nomer tiga saking trilogi "Gadis Tangsi", ingkang dipunanggit déning Suparto Brata, sastrawan klairan Surabaya
Ingkang wiwitan dipunterbitaken ing basa Indonésia déning Penerbit Buku Kompas, Fèbruari 2007 P.T
Naskah punika kacathet wonten "Katalog Dalam Terbitan" (KDT) kanthi nomer ISBN (10) 979-709-294-1 lan ISBN (13) 978-979-709-294-8
Kanthi setting kadadosan wonten ing paruh pungkasan mangsa pendhudhukan Jepang, novèl punika nyariosaken remaja putri Teyi wusananipun kapanggih kaliyan kusumaning ati, inggih punika satunggiling Pangèran Jawi, wonten ing Surakarta Hadiningrat
Kathah data historis lan sosiologis ingkang dipuncaosaken wonten ing novèl punika, kalebet kasangsaran rakyat Jawi wekdal pendhudhukan Jepang lan impènan badhé rawuhipun Ratu Adil.
Taufiq Ismail Taufiq Ismail (Bukittinggi, 25 Juni 1935) punika sastrawan Indonésia
Tuwuh diwasa ing kitha Pekalongan, wonten ing kulawarga guru lan wartawan ingkang remen maos
Piyambakipun gadhah gegadhangan dados sastrawan wiwit taksih sinau wonten ing bangku SMA
Kanthi pilihanipun piyambak, Taufiq dados dhokter hewan lan ahli peternakan amargi gadhah kekarepan gadhah "bisnis peternakan" supados saged nggayuh gegayuhan kesusastraanipun
Piyambakipun tamat saking FKHP-UI Bogor ing taun 1963 nanging wusananipun gagal gadhah usaha ternak wonten ing satunggiling pulau ing Selat Malaka, ingkang wiwit rumiyin sampun dipungadhang-gadhang
Salami kuliah aktif dados Ketua Senat Mahasiswa FKHP-UI (1960-1961) lan Wakil Ketuaa Dewan Mahasiswa UI (1961-1962)
Ing Bogor naté dados guru ing SKP Pamekar lan SMA Regina Pacis, ugi mucal wonten ing IPB
Amargi ndhèrèk tapak asma Manifesto Kebudayaan, piyambakipun gagal nglajengaken studi manajemen peternakan ing Florida (1964) lan dipunpecat saking kalungguhan dhosèn ing Institut Pertanian Bogor
Taufiq nyerat wonten ing sawatawis médhia, dados wartawan, salah satunggalipun pendiri "Horison" (1966), ndhèrèk ngadegaken DKJ lan dados pimpinan, Pj
Direktur TIM, Rektor LPKJ lan "Manajer Hubungan Luar" Unilever
Panampi beasiswa AFS International Scholarship, wiwit 1958 aktif wonten ing AFS Indonésia, naté dados Ketua Yayasan Bina Antar Budaya, penyelenggara pertukaran pelajar antarbangsa ingkang salami 41 taun (sejak 1957) sampun ngintun 1700 siswa dhumateng 15 nagari lan nampi 1600 siswa manca nagari dhateng Indonésia
Taufiq kapilih dados anggota "Board of Trustees" AFSIS ing New York, 1974-1976